ANEXA 2


Procedura de comunicare a actelor administrative fiscale, a actelor de executare si a altor acte emise de organul fiscal local prin mijloace electronice de transmitere la distanta

  
CAP. I

Reguli generale privind comunicarea prin mijloace electronice de transmitere la distanta

  ART. 1
(1) Comunicarea actelor administrative fiscale, actelor de executare si altor acte emise de organul fiscal  local catre contribuabil, se poate realiza prin urmatoarele mijloace electronice de transmitere la distanta:

a) fax;

b) e-mail (casuta de posta electronica);

c) platforma de contact pusa la dispozitie de catre organele fiscale locale.

  
(2) Comunicarea prin mijloace electronice a actelor administrative fiscale, actelor de executare si altor acte emise de organul fiscal local conform alin. (1) lit. b) se poate realiza doar daca sunt indeplinite cumulativ urmatoarele conditii:

a) organul fiscal local detine un certificat calificat;

b) contribuabilul persoana juridica detine un certificat calificat;

c) contribuabilul se obliga sa transmita un e-mail de confirmare a primirii actelor administrative fiscale, actelor de executare si altor acte emise de organul fiscal local, in cel mult 3 zile lucratoare de la primire.


(3) Actele administrative fiscale, actele de executare si alte acte emise de organul fiscal local se considera comunicate si in cazul in care contribuabilul nu indeplineste conditia de la alin. (2) lit. c), dar se indeplineste procedura prevazuta la art. 6.

  
 (4) Pentru comunicarea actelor administrative fiscale, actelor de executare si altor acte emise de organul fiscal  local catre contribuabil, organul fiscal local va utiliza mijloacele de transmitere la distanta prevazute la alin. (1), in urmatoarea ordine de prioritate:
a. Conform optiunii exprimata de contribuabil, in cazul in care acesta a optat doar pentru  unul din mijloacele de transmitere la distanta prevazute la alin. (1);
b. In situatia in care contribuabilul a optat pentru cel putin doua din mijloacele de transmitere la distanta prevazute la alin.(1) si a furnizat organului fiscal informatiile necesare transmiterii prin aceste mijloace,  comunicarea se va realiza in urmatoarea ordine:  platforma de contact pusa la dispozitie de catre organul fiscal local; e-mail (casuta de posta electronica); fax. 

  
ART. 2

Optiunea contribuabilului pentru utilizarea mijloacelor electronice de transmitere la distanta

(1) Pentru a putea utiliza mijloacele electronice de transmitere a actelor administrative fiscale, actelor de executare si altor acte emise de organul fiscal local, contribuabilii trebuie sa opteze, pe baza unei cereri adresate organului fiscal local, prin indicarea, dupa caz, a numarului de fax, a adresei de email, pentru mijloacele de comunicare prevazute la art. 1 alin. (1) lit. a) sau b), respectiv  prin utilizarea numelui de utilizator si a parolei puse la dispozitie de catre organul fiscal local sau prin utilizarea unui certificat digital calificat, dupa caz, pentru mijlocul de comunicare prevazut la art. 1 alin. (1) lit. c).
(2) Cererea prevazuta la alin.(1) se depune, in scris, personal, la registratura organului fiscal local si va contine inclusiv adresa de corespondenta a contribuabilului. Organul fiscal local comunica, in scris, contribuabilului luarea in evidenta a solicitarii si data de la care comunicarea actelor administrative fiscale, actelor de executare si altor acte emise de acesta se va realiza exclusiv pe baza mijloacelor electronice pentru care a optat.
(3) In cazul in care contribuabilul a optat pentru unul dintre mijloacele de transmitere la distanta prevazute la alin. (1), acesta isi asuma raspunderea pentru asigurarea mentenantei echipamentelor proprii prin care se realizeaza primirea informatiilor, precum si pentru pastrarea confidentialitatii credentialelor utilizate. Organul fiscal local nu raspunde pentru interceptarea informatiilor transmise prin mijloacele de transmitere la distanta prevazute la alin. (1) de catre persoane neautorizate.
  
ART. 3

Modificarea optiunilor privind comunicarea prin mijloace electronice si renuntarea la serviciul de comunicare prin mijloace electronice

(1) Contribuabilii pot opta pentru modificarea sau renuntarea la comunicarea actelor administrative fiscale, actelor de executare si altor acte emise de organul fiscal local prin mijloace electronice, pe baza de cerere, in scris, depusa la registratura organului fiscal local. 
(2) Organul fiscal local comunica, in scris, contribuabilului luarea in evidenta a solicitarii de la alin. (1) si data de la care comunicarea actelor administrative fiscale, actelor de executare si altor acte emise de organul fiscal local se va realiza exclusiv pe baza mijloacelor electronice de transmitere la distanta pentru care a optat. In cazul renuntarii la utilizarea mijloacelor electronice de transmitere la distanta, organul fiscal local comunica, in scris, contribuabilului data de la care se utilizeaza celelalte forme de comunicare prevazute de lege.
  
ART. 4

Gratuitatea serviciilor de comunicare prin mijloace de transmitere la distanta

Serviciile de comunicare prin mijloace electronice de transmitere la distanta furnizate de catre organele fiscale locale sunt gratuite.


CAP. II Procedura de comunicare prin mijloace electronice de transmitere la distanta a actelor administrative fiscale, actelor de executare si a altor acte emise de organul fiscal local
ART. 5

Comunicarea prin fax

(1) Comunicarea actelor administrative fiscale, actelor de executare si altor acte emise de organul fiscal local se realizeaza de catre acesta la numarul de fax indicat de catre contribuabil.

(2) Comunicarea se considera realizata la data si ora raportului de transmitere emis de catre fax-ul de pe care s-a realizat comunicarea.

(3) Raportul de transmitere reprezinta dovada comunicarii. Raportul de transmitere se arhiveaza, electronic sau fizic, la dosarul contribuabilului.

  
ART. 6

Comunicarea prin e-mail

(1) Comunicarea prin e-mail a actelor administrative fiscale, actelor de executare si altor acte emise de organul fiscal local se realizeaza de catre acesta la adresa de e-mail indicata de contribuabil.

(2) Comunicarea se considera realizata la data primirii unui e-mail de confirmare, de pe adresa de e-mail unde a fost transmis actul administrativ fiscal, actul de executare sau altor acte emise de organul fiscal local.

(3) In cazul persoanelor juridice, e-mailul de confirmare trebuie sa fie insotit de semnatura electronica extinsa bazata pe un certificat calificat.

(4) Confirmarea de primire trebuie comunicata de contribuabil in cel mult 3 zile lucratoare de la primirea e-mailului. In cazul in care contribuabilul confirma primirea, data comunicarii este data transmiterii de catre contribuabil a emailului de confirmare.

(5) In cazul in care contribuabilul nu transmite e-mail-ul de confirmare a primirii conform alin. (2) si (3), in termenul prevazut la alin. (4), actul administrativ  fiscal, actul de executare sau alt act emis de organul fiscal local se considera comunicat dupa expirarea unui termen de 15 zile calendaristice, calculat de la data comunicarii e-mailului de catre organul fiscal local.

(6) In situatia prevazuta la alin. (5) organul fiscal local intocmeste un proces-verbal de comunicare care se semneaza cu semnatura electronica extinsa bazata pe un certificat calificat sau in format fizic, cu semnatura olografa.

(7) Confirmarea de primire prevazuta la alin. (2) si (3), dupa caz, respectiv procesul-verbal de comunicare prevazut la alin. (6) se arhiveaza, electronic sau fizic, la dosarul contribuabilului.

  
ART. 7

Comunicarea prin platforma de contact
 (1) Contribuabilul, in baza cererii depuse la organul fiscal local, poate opta pentru comunicarea actelor administrative fiscale, actelor de executare si altor acte emise de organul fiscal local prin platforma de contact "ATLAS", dezvoltata de catre organul fiscal local.
(2) Platforma de contact "ATLAS" consta in punerea la dispozitia contribuabililor a unei aplicatii informatice prin intermediul careia se efectueaza comunicarea electronica a actelor administrativ fiscale, actelor de executare si altor acte emise de organul fiscal local.
 (3) Contribuabilul se autentifica in cadrul platformei de contact "ATLAS" prin credentiale de tip: nume (user)/parola.
(5) Organul fiscal local comunica contribuabilului, in scris, luarea in evidenta, informatiile necesare autentificarii in platforma de contact, precum si data de la care comunicarea actelor administrative fiscale, actelor de executare si altor acte emise de acesta se va realiza exclusiv pe baza mijloacelor electronice pentru care a optat.

(6) In cazul comunicarii prin platforma de contact a actelor administrative fiscale, actelor de executare si altor acte emise de organul fiscal local acestea se considera comunicate in termen de 15 zile de la data punerii la dispozitie a documentului de catre organul fiscal local in spatiul virtual personal din cadrul platformei de contact. Numarul de intrare/iesire electronic si data punerii la dispozitia contribuabilului a actului administrativ fiscal, actului de executare sau altui act emis de organul fiscal local pus la dispozitie in spatiul virtual personal sunt inscrise in Registrul documentelor electronice.

  
(7) Inscrierile in Registrul documentelor electronice reprezinta dovada comunicarii si se arhiveaza, electronic sau fizic, la dosarul contribuabilului.

 
(8) Procedura detaliata privind modalitatea de identificare, inregistrarea si accesul contribuabilului la platforma de contact ATLAS: 

a. Inregistrarea in platforma de contact ATLAS se face după completarea in mod corespunzator a cererii aflata pe site-ul www.dfmt.ro, sectiunea "Servicii on-line", subsectiunea "Cereri on-line"; pozitia: "Cerere pentru emiterea id-ului de internet (user si parola) pentru Modulul de consultare si plata on-line a taxelor si impozitelor locale",  persoane fizice sau juridice, dupa caz.
b. Confirmarea primirii cererii este trimisa contribuabilului prin e-mail, introducerea unei adrese de e-mail valide fiind obligatorie,  fară aceste date cererea neputand fi procesata.
c. In baza cererii, organul fiscal genereaza numele si parola de acces, pe care o comunica contribuabilului pe adresa de email inregistrata in cererea adresata. 
d. Accesul in platforma de contact ATLAS se face de pe site-ul www.dfmt.ro, sectiunea "Servicii on-line", subsectiunea "Vizualizare/plata impozite si taxe", identificarea  facandu-se in baza numelui si parolei de acces. 
e. În urma accesarii platformei ATLAS, contribuabilul  are acces la o serie de informaţii cu caracter personal, in functie de tab-ul accesat, respectiv: Obligații de Plata - pe categorii de impozite si taxe locale; Detalii Obligații - pe categorii și termene de plata; Stingerea Obligațiilor - in ordine cronologica pe categorii și chitanța; Bunuri Deținute - pe categorii și adrese; Acte Emise - vizualizare in format PDF a tuturor actelor administrative fiscale, actelor de executare si altor acte emise de organul fiscal local, identificate in Anexa 1; Declarații OnLine; Administrare Cont.
ART. 8

Confidentialitatea si acordul contribuabilului cu privire la prelucrarea automata a datelor cu caracter personal
(1) Prevederile Legii nr. 677/2001 pentru protectia persoanelor cu privire la prelucrarea datelor cu caracter personal si libera circulatie a acestor date, cu modificarile si completarile ulterioare, sunt aplicabile prezentei proceduri.
(2) Acordul contribuabilului pentru folosirea datelor sale personale in scopul acordarii accesului la serviciile de comunicare prin mijloace electronice se considera a fi implicit prin inregistrarea la organul fiscal local a cererii de comunicare prin mijloace electronice a actelor administrative fiscale, actelor de executare si altor acte emise de organul fiscal local.
(3) Schimbul de date realizat intre organul fiscal local sau autoritatea administrativ-teritoriala si contribuabili trebuie sa indeplineasca cerinte standard de integritate si confidentialitate potrivit protocolului HTTPS.
ART.9

(1) Mijloacele de transmitere la distanta prevazute la alin. (1) ce urmeaza a fi utilizate de catre organul fiscal local pentru comunicarea actelor administrative fiscale, a actelor de executare si a altor acte emise de organul fiscal local catre contribuabili  si stabilirea procedurii, in functie de conditiile specifice, aprobata prin hotararea autoritatii deliberative, se publica pe pagina de internet a organului fiscal local.
(2) Procedura detaliata privind modalitatea de identificare, inregistrarea si accesul contribuabilului la platforma de contact, aprobata prin hotararea autoritatii deliberative, se publica pe pagina de internet a organului fiscal local.

